**Р Е П У Б Л И К А С Р П С К А**

**ОПШТИНА ПЕЛАГИЋЕВО**

**Одјељење за општу управу и просторно уређење**

Број: 03/6-96-3/25

Датум: 16.06.2025.год.

Одјељење за општу управу и просторно уређење, општине Пелагићево, рјешавајући по захтјеву „TEHNOMONT PETROL“ д.о.о. Пелагићево, општина Пелагићево, за издавање еколошке дозволе за Бензинску пумпу са пратећим садржајем, а на основу члана 89. 90. Закона о заштити животне средине Републике Српске ("Службени гласник Републике Српске ", број: 71/12, 79/15 и 70/20), члана 3. Правилника о постојењима која могу бити израђена и пуштена у рад само уколико имају еколошку дозволу ("Службени гласник Републике Српске", број: 124/12), те члана 190. Закона о општем управном поступку ("Службени гласник Републике Српске ", број: 13/02, 87/07, 50/10 и 66,18),

д о н о с и:

 **Р Ј Е Ш Е Њ Е**

1. **ДАЈЕ СЕ ЕКОЛОШКА ДОЗВОЛА** подносиоцу захтјева„TEHNOMONT PETROL“ д.о.о. Пелагићево, општина Пелагићево, одговорно лице: Дејан Ковачевић, за бензинску пумпу са пратећим садржајем, на земљишту означеном као к.ч. број: 3318/3 и 3318/8 К.О. Пелагићево, општина Пелагићево.
2. Опис активности и постројења за које се издаје еколошка дозвола:

 Катастарске парцеле означена као к.ч. број: 3318/3 и 3318/8 К.О. Пелагићево, а налази се у ужем урбаном подручију Пелагићево – Центар. Приступ парцелама остварује се директно са Магистралног пута М1.8.

Предмет Доказа уз захтјев за издавање Еколошке дозволе је бензинска станица са пратећим садржајима која у свом саставу има:

* Објекат бензинске станице са кафе баром и продавницом износи 20,0 x 8,0 м површине, спратности приземље, надстрешица испод које се налази острво са пумпним аутоматима за истакање горива;
* Вулканизерска радња и аутопраоница површина 40 м2;
* Подземна резервоара за гориво

1. Р1 - В = 20 000 Л – БМБ - 95

2. Р2 - В = 10 000 Л – БМБ - 98

3. Р3 - В = 30 000 Л – ЕУД5+

4. Р4 - В = 50 000 Л - ЕУД5

5. Р5 - В = 100 000 Л - ЕУД5

* 2 агрегата за натакање горива.

***Технолошки поступак:***

Технолошки процес рада бензинске пумпе са пратећим садржајима састоји се из сљедећих операција:

* Складиштење, манипулација течним нафтним горивима из аутоцистерне у подземни резервоар,
* Пријем аутомобила код пумпног агрегата,
* Руковање пумпним агрегатом,
* Складиштење производа намјењених за аутомобиле у малопродаји,
* Обављање угоститељских услуга услуживање гостију у кафићу који се налази у склопу бензинске пумпе.
1. Инвеститор „TEHNOMONT PETROL“ д.о.о. Пелагићево, дужан је:
	1. Да током рада и престанка рада објекта испуни основне обавезе заштите животне средине, у складу са чланом 83. закона о зажтити животне средине („Службени гласник Републике Српске“, број: 71/12, 79/15 и 70/20) током рада и престанка рада постројења, и то:
* Да се предузму све одговарајуће превентивне мјере тако да се спријечи загађење и да се не проузрокује значајније загађење,
* Да се примјењују најбоље расположиве технике,
* Да избјегавају продукцију отпада,
* Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину,
* Да се енергија и природни ресурси ефикасно користе,
* Да се предузму неопходне мјере за спречавање несрећа и ограничавање њихових посљедица и
* Да предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
	1. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавјешћу, сходно члану 96. Закона о заштити животне средине.
	2. Инвеститор „TEHNOMONT PETROL“ д.о.о. Пелагићево, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
		1. **Мјере за заштиту ваздуха, воде и земље**

Могући извори емисија загађујућих материја у ваздух, воду и земљу из предметног објекта ће се идентификовати, пратити и мјерити како би се исти минимизирали и како би се стекли услови за управљање операцијама на начин који отклања њихов штетан утицај на људе и животну средину.

На предметном објекту ће се спроводити периодично мјерење емисије из свих постојећих емитера. Осим тога неопходно је:

* Да се асфалтирани простор испред објекта редовно чисти и пере;
* Да се санитарне отпадне воде одводе у трокоморну водонепропусну септичку јаму, сходно Правилнику о третману и одводњи отпадних вода за подручја градова и насеља гдје нема јавне канализације („Службени гласник Републике Српске“, број 68/01);
* Да се оборинске воде са кровова посебним канализационим системом одводе у крајњи реципијент-околно земљиште на локацији;
* Да се све отпадне воде са свих манипулативних површина и аутоперионице одводе преко сливних канала са решеткама у трокоморни сепаратор вода/уље, а затим у крајњи реципијент-канал поред пута, а у складу са Правилником о испуштању отпадних вода у површинске воде („Службени гласник Републике Српске“ број 44/01);
* Вода после третмана у сепаратору вода/уље мора да одговара квалитету вода које се могу упуштати у крајњи реципијент, у складу са Правилником о испуштању отпадних вода у површинске воде;
* У случају просипања горива на манипулативне површине, извршити апсорпцију горива ситним пијеском, пијесак затим покупити, одложити у херметички затворену бурад, до испоруке овлаштеној институцији за збрињавање опасног отпада;
* Уколико усљед изливања горива, исто продре у земљиште, одмах уклонити загађени слој земљишта и површину санирати;
* Загађену земљу одложити у посебан контејнер или сандук до испоруке овлаштеној институцији за збрињавање опасног отпада;
* Редовно контролисати сабирне канале, цјевоводе, сепаратор вода/уље те уредност радних и манипулативних површина.
	+ 1. **Резервоари за нафтне деривате**
	+ Чишћење резервоара (које се обавља једном у пет година), вршити преко стручне и овлашћене организације, која својим специјализованим возилима сав отпад из резервоара одвози са локације, јер исти спада у категорију опасног отпада;
	+ Обавезна је редовна контрола количине горива у резервоару, како би се на вријеме уочило цурење резервоара и предузеле мјере за даље спречавање и отклањање посљедица;
	+ Око резервоара је забрањено пушење, коришћење алата који варничи, остављање и бацање запаљивих материја као што су папир, дрво и слично;
	+ Контрола стања резервоара врши се, најмање једном у пет година, тако што се резервоар потпуно откопа ради прегледа спољних површина. Овај рок се може скратити или продужити, ако је у близини резервоара укопана контролна плочица од оног материјала од кога је израђен резервоар;
	+ Видном таблом означити ''Забрањен рад отвореним пламеном у близини сепаратора''; опрема за заштиту од пожара мора се најмање једном у 6 мјесеци атестира.
		1. **Сепаратор**
	+ Сваких 15 дана, односно послије сваке велике кише, отворити поклопац сепаратора и извршити испуштање масноћа-уља у посуду за талог;
	+ Чишћење таложника и сепаратора уља и масти вршити преко организације овлашћене за обављање таквих врста послова, која талог и отпадни муљ одвози са локације својим специјализованим возилима;
	+ Сваких 6 мјесеци улазне коморе сепаратора очистити од чврстих материја земља, пијесак и друго;
	+ Конструкција сепаратора омогућава његово функционисање и пражњење прикупљених течних нафтних деривата у посуду-буре постављену у бочном шахту;
	+ Издвојене количине уља се одвозе на поновну прераду у рафинерију са добијеном потврдом о одвожењу;
	+ Поклопци сепаратора морају бити закључани;
	+ Видном таблом означити ''Забрањен рад отвореним пламеном у близини сепаратора''.
		1. **Мјере за спречавање и смањење чврстог отпада**

На темељу свих законских прописа одређују се обавезе и одговорности правних и физичких особа о поступању с отпадом.

* Да се отпад који настаје прикупља и класификује према Правилнику о категоријама, испитивању и класификацији отпада (''Сл. гласник Републике Српске'', број 19/15 И 79/18), као и достављеним Планом управљања отпадом;
* Комунални чврсти отпад одлагати у контејнер;
* Настали отпад од погонских горива дизел, бензин и остала горива, укључујући мјешавине означени по каталогу отпада 13 07 01\*, 13 07 02\*, 13 07 03\*, спадају у опасни отпад и збрињавају га овлаштена предузећа са којима се склапа уговор о пословнотехничкој сарадњи;
* Настали отпад из сепаратора уља и масти и то: чврсте материје из комора за отпад из сепаратора уље/вода, муљеви из сепаратора уље/вода, муљеви од пресретача, уље из сепаратора уље/вода, зауљена вода из сепаратора уље/вода, мјешавине отпада из коморе за отпад и сепаратора уље/вода, означени по каталогу отпада 13 05 01\*, 13 05 02\*, 13 05 03\*, 13 05 06\*, 13 05 07\*, 13 05 08\*, спадају у опасни отпад и збрињавају га овлашћена предузећа са којима се склапа уговор о пословно-техничкој сарадњи;
* Све Уговоре за збрињавање отпада закључити са овлашћеним институцијама у складу са Правилником о категоријама, испитивању и класификацији отпада (''Службени гласник Републике Српске''број 19/15 и 79/18) и Правилником о условима за пренос обавеза управљања отпадом са произвођача и продавача на одговорно лице система за прикупљање отпада (''Службени гласник Републике Српске", број 118/05).
* Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавља по важећем уговору са комуналним предузећем, уз сарадњу и са другим надлежним општинским органима.

Табела бр.1: Врсте отпада који се јавља на предметној локацији

|  |  |
| --- | --- |
| Шифра | Назив отпада |
| 13 | **ОТПАД ОД УЉА И ОСТАТКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 5,12 И 19)** |
| **13 05** | **Садржаји сепаратора уље/вода** |
| 13 05 01\* | Чврсте материје из пјескови |
| 13 05 02\* | Муљеви из сепаратора уље/вода  |
| 13 05 03\* | Муљеви од хватача уља |
| 13 05 06\* | Уља из сепаратора уље/вода |
| 13 05 07\* | Зауљена вода из сепаратора уље/вода |
| 13 05 08\* | Мјешавине отпада из коморе за отпад и сепаратора уље/вода |
| 20 03 01  | Мјешани комунални отпад |
| 20 03 04 | Муљеви из септчких јама |
| **13 07** | **Отпади од течних горива**  |
| 13 07 01\* | Погонско гориво и дизел |
| 13 07 02\* | Бензин |
| 13 07 03\* | Остала горива (укључујући мјешавине) |
| **15** | **ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО**  |
| **15 01** | Амбалажа (укључујући посебно сакупљену амбалажу у комуналном отпаду) |
| 15 01 04  | Метална амбалажа |
| 15 01 10\* | Амбалажа која садржи остатке опасних супстанци или је контаминирана опасним супстанцама |
| **15 02** | Апсорбенти, филтерски материјали, крпе за брисање и заштитна одјећа |
| 15 02 02\* | Апсорбенти, филтерски материјали (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама |
| 15 02 03 | Апсорбенти, филтерски материјали, крпе за брисање и заштитна одјећа другачији од оних наведених у 15 02 02 |
| **16** | **ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ**  |
| 16 01 | **Отпадна возила из различитих видова транспорта (укључујући механизацију) и отпади настали демонтажом отпадних возила и од одржавања возила (изузев 13, 14, 16 06 и 16 08)** |
| 16 01 03 | Отпадне гуме |
| **20** | **КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ** |
| 20 01 30 | Детерџенти другачији од оних наведених у 20 01 29 |
| 20 01 99 | Остале фракције које нису другачије специфициране |
| **20 03** | Остали комунални отпади |
| 20 03 01 | Мијешани комунални отпад |
| 20 03 04 | Муљеви из септичких јама |
| 20 03 99 | Комунални отпади који нису другачије спецификовани |

* + 1. **Мјере за спречавање несрећних догађаја**

За спречавање евентуалних акцидентних ситуација и регулисања понашања запослених радника у случајевима оштећења, хаварије постројења, инсталација, пратеће опреме и средстава, треба се придржавати свих мјера заштите и дефинисаних поступака понашања у упуствима за рад и одржавање опреме и средстава, интерним упуствима корисника, као и мјере заштите на раду и противпожарне заштите, предвиђених одговарајућим Правилницима, Елаборатима, Плановима, Законима и другим прописима.

* 1. Инвеститор, „TEHNOMONT PETROL“ д.о.о. Пелагићево, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметно постројење.
1. **Приликом рада постројења не смију се прекорачити граничне вредности за загађујуће материје и то:**
	1. Вриједност квалитета ваздуха - концентрација лебдећих честица у циљу заштите здравља људи, мора бити усклађена са граничним вриједностима прописане Уредбом о вриједностима квалитета ваздуха („Службени гласник Републике Српске ", број 124/12).

Табела бр. 2: Преглед граничних и измјерених вриједности квалитета ваздуха на локацији

|  |  |  |  |  |
| --- | --- | --- | --- | --- |
| Загађујућа материја | ММ1 | ММ2 | Јединица мјере | Гранична вриједност(µg/m3 ) |
| SO2 | 10 | 11 | (µg/m3 ) | 350 |
| PM10 | 11 | 12 | (µg/m3 ) | 50 |
| NO2 | 9 | 10 | (µg/m3 ) | 150 |
| CO | 116 | 118 | (µg/m3 ) | Висока вриједност10.000 (µg/m3 ) |
| O3 | 20 | 20 | (µg/m3 ) | 120 |

* 1. Бука ван локације предметног постројења не смије да прелази дозвољени ниво буке који је прописан Правилником о граничним вриједностима интензитета буке („Службени гласник Републике Српске ", број: 02/23). Дозвољени нивои вањске буке дати су у сљедећој табели.

Табела бр. 3: Дозвољени нивои вањске буке према важећем Правилнику\*

|  |  |  |
| --- | --- | --- |
| Подручје(ЗОНА) | НАМЈЕНА ПОДРУЧЈА | Највише допуштени мјеродавни ниво буке dB(A) |
| Еквивалентни нивои Leq | Вршни нивои |
| Дан | Ноћ | L10 | L1 |
| 1 | Подручја намјењена за одмор, лијечење, опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шуме, објекат обликоване природе и споменикм парковске архитектуре) | 50 | 45 | 40 | 50 |
| 2 | Искључиво стамбена подручја или тиха подручја унутар насељеног подручја (предшколске и школске зоне) | 55 | 55 | 40 | 56 |
| 3 | Подручја мјешовите намјене, односно подручја већинске стамбене намјене | 55 | 55 | 45 | 57 |
| **4** | **Пословно-стамбена подручја, трговачко стамбена подручја) и подручја непосредно уз магистралне и главне градске саобраћајнице** | **65** | **65** | **50** | **66** |
| 5 | Подручја искључиво обртничке услужно- трговачке, спортскорекреационе и угоститељско туристичке намјене | 65 | 65 | 55 | 67 |
| 6 | Индустријска, складишна и сервисна подручја и транспортни терминали | На граници ове зоне бука не смије прелазити граничну вриједност у зони са којом граничи |

Предметно постројење сврстава се у 4. зону. Пословно-стамбена подручја, трговачко стамбена подручја и подручја непосредно уз магистралне и главне градске саобраћајнице. У овој зони дозвољени ниво дневне буке износи 65 dB (А).

Табела бр. 4: Резултати мјерења вањске буке

|  |  |  |  |  |
| --- | --- | --- | --- | --- |
| Ознака мјерног мјеста | Мјерни интервал | Мјерна величина | Измјерена вриједност | Највиши довољени ниво |
| ММ1 | 15-мин | Leq | **60.12-64,25** | 65 |
| ММ2 | 15-мин | Leq | **59.40-63,11** | 65 |

* 1. Анализирани квалитет отпадних вода мора задовољити услове из Правилника о условима испуштања отпадних вода у површинске воде ("Сл. гласник Републике Српске", бр. 44/01). Уколико дође до прекорачења дозвољених вриједности предузети мјере ради свођења загађујућих материја у дозвољене границе.

 Табела бр. 5. Граничне вриједности параметара квалитета воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01)

|  |  |  |  |
| --- | --- | --- | --- |
| **Р.Б.** | **ПАРАМЕТАР** | **ЈЕДИНИЦА МЈЕРЕ** | **ГРАНИЧНА ВРИЈЕДНОТ** |
| 1. | Температура воде | °C | 30 |
| 2. | pH | jedinice pH | 6,5-9,0 |
| 3. | Талог након 0,5 часова таложења | ml/l | 0,5 |
| 4. | Укупне суспендоване материје | g/m3 | 35 |
| 5. | БПК5 | g/m3 | 25 |
| 6. | ХПК | g/m3 | 125 |
| 7. | Амонијачни азот | g/m3 | 10 |
| 8. | Нитритни азот | g/m3 | 1 |
| 9. | Нитратни азот | g/m3 | 10 |
| 10. | Укупни азот | g/m3 | 15 |
| 11. | Укупни фосфор | g/m3 | 3 |
|  | Сулфати | g/m3 | 200 |
|  | Хлоруди | g/m3 | 250 |
|  | Гвожђе | mg/m3 | 20000 |
|  | Цинк | mg/m3 | 1000 |
|  | Олово | mg/m3 | 10 |
|  | Бакар | mg/m3 | 300 |
|  | Арсен | mg/m3 | 100 |
|  | Кадмијум | mg/m3 | 10 |
|  | Никл | mg/m3 | 10 |
|  | Манган | mg/m3 | 500 |
|  | Минерална уља | mg/m3 | 500 |
|  | Детерџенти | mg/m3 | 10000 |

1. **Мониторинг**

 Одговорно лице „TEHNOMONT PETROL“ д.о.о. Пелагићево дужно је спроводити мониторинг загађујућих материја у периоду важења еколошке дозволе на следећи начин:

* 1. **Мониторинг буке**

Мониторинг нивоа буке вршити једанпут за вријеме важења еколошке дозволе или по налогу надлежног инспектора. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број: 02/23).

* 1. **Мониторинг ваздуха**

Мониторинг квалитета ваздуха вршити једном у години дана или по налогу надлежног инспектора. Резултати мјерења морају бити у складу са Уредбом о вриједностима квалитета ваздуха („Службени гласник Републике Српске ", број: 124/12).

* 1. **Мониторинг воде**

Мониторинг отпадних вода вршити једном у години дана или по налогу надлежног надлежног инспектора. Резултати мјерења морају бити у складу са Правилником о условима за испуштања отпадних вода у површинске воде („Службени гласник Републике Српске ", број. 44/01).

* 1. **Мониторинг земљишта**

Мониторинг земљишта вршити у случају инцидентних ситуација или по налогу надлежног надлежног инспектора. Вршити анализу земљишта од стране овлаштене лабораторије према Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број: 82/21).

* 1. Одговорно лице дужно је мониторинг вршити путем овлашћеног правног лица,а извјештаје о извршеном мјерењу достављати надлежном органу у поступку обнављања и ревизије еколошке дозволе.
	2. Ивеститор је дужан без одлагања пријавити Одјељењу за општу управу и просторно уређење, општине Пелагићево, сваку случајну или непредвиђену незгоду, или акцидент који значајно утиче на животну средину.
	3. Уколико измјерене вриједности једног или више контролисаних параметара из мониторинга буду изнад дозвољених граничних вриједности, одговорно лице је дужно одмах предузети мјере којима ће се прекорачене вриједности довести у дозвољене и извршити ванредно мјерење за наведени параметар, те о предузетим активностима и извршеном мониторингу обавјештава орган надлежан за издавање еколошке дозволе и орган надлежан за вршење инспекцијског надзора.
1. Саставни дио овог рјешења су Докази уз захтјев за издавање еколошке дозволе израђени од овлашћене институције „Превента“ д.о.о. Угљевик.
2. Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник Републике Српске", број: 92/07) дужно је доставити извјештај о постројењима / загађивачима надлежном органу општинске управе за послове заштите животне средине о подацима наведеним у Табели 2. у формату прописаном у Табели 3. а које се налазе у прилогу Правилника.
3. Ово рјешење се даје на период од пет година од дана издавања рјешења, а захтјев за обнављање Рјешења којим се издаје еколошка дозвола подноси се **најкасније три мјесеца прије истека** важења рјешења у складу са Правилником о поступку ревизије и обнављања еколошких дозвола („Службени гласник Републике Српске“, број: 28/13 и 104/17).

**О б р а з л о ж е њ е**

Овом органу обратио се инвеститор „TEHNOMONT PETROL“ д.о.о. Пелагићево, захтјевом број: 03/8-96-3/25 од 12.05.2025. године, за издавање еколошке дозволе за Бензинску пумпу са пратећим садржајем, на земљишту означеном као к.ч. број: 3318/3 и 3318/8 К.О. Пелагићево, општина Пелагићево.

Уз захтјев достављено је:

1. Докази уз захтјев за издавање еколошке дозволе, изграђени од стране "Превента" д.о.о. Угљевик;
2. План управљања отпадом, израђен од стране "Превента" д.о.о. Угљевик.

Сходно члану 88. Закона о заштити животне средине, заинтересована јавност је о поднесеном захтјеву била упозната обавјештењем постављеним на огласној плочи и интернет страници општине Пелагићево у периоду 13.05.- 13.06.2025. године. У Законом предвиђеном року од 30 дана није изјављена ниједна примједба.

Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник Републике Српске", број: 28/13 и 104/17 ).

 Имајући у виду да су докази у складу са чланом 85. Закона о заштити животне средине („Службени гласник Републике Српске", број: 71/12, 79/15 и 70/20), да је инвеститор приложио сву неопходну документацију, као и да није било примједби јавности, одлучено је као у диспозитиву рјешења.

Општинска административна такса за еколошку дозволу је наплаћена у износу од 100,00 КМ.

Против овог рјешења допуштена је жалба Министарству за просторно уређење грађевинарство и екологију у Бања Луци у року од 15 дана од дана достављања рјешења.

Жалба се предаје путем овог органа писмено или усмено на записник, а таксира се са 10,00 КМ Републичке административне таксе.

**Достављено: В.Д.** **НАЧЕЛНИКА ОДЈЕЉЕЊА**

1. Подносиоцу захтјева
2. Евиденцији **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. Архиви Горан Јовановић